**ÎNFRÂNGERE VICTORIOASĂ**

*LARISA BĂLAN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am purtat cândva o luptă,

Dar am căzut pe front,

Mi s-au cutremurat plămânii

Când s-au rispit pe pământul

Dintr-o prăpastie adâncă...

Cu respiraţia sacadată,

Pe ritm de secunde din trecut,

Încerc să o iau la fugă,

Să alerg...Nu pot

Şi-mi adun gândurile din noroi,

Îmi scutur viaţa,

Mă uit înainte, te vad înapoi...

Cerul îşi trece norii

Peste ochii mei goi,

Păsările îşi bat aripile tăioase

Peste faţa mea arsă...

Durerea încearcă să mă resusciteze

Şi-mi dau seama că e cu atât mai aspră

Când începe să te placă...

Presiunea îmi sparge timpanele

Nu aud decât cântecul lebedei negre...

Adorm, mă trezesc şi mor

De un milion de ori...

Am dus mâna la piept

Şi nu mi-am găsit inima..

Uitasem că a fost pradă de război...

Am lăsat-o să cadă brusc,

Să lovească pământul

Ce a îngheţat sub pielea mea...

Am simţit vena de la mâna stângă

Cum se zbătea uşor,

Am lăsat să iasă tensiunea,

Am întins palma şi-am atins cu degetele cerul

Şi din vârful unghiilor

Soarele a coborât în asfinţit...

Atunci am înţeles

Că în moartea asta,

De prea multe ori am trăit...